Arvydas Matulionis

Arvydas Matulionis (1940 m. balandžio 1 d. Dūbliškiuose, Kupiškio valsčius – 2025 m. kovo 7 d.) – Lietuvos fizikas, habilituotas fizinių mokslų daktaras.

 Biografija 
1947–1948 m. mokėsi Maskvyčių pradinėje mokykloje, 1948–1952 m. Vilniaus 4-ojoje septynmetėje mokykloje, 1952–1956 m. Vilniaus 7-ojoje vidurinėje mokykloje. 1956–1958 m. studijavo Kijevo maisto pramonės technologijos institute, 1958–1961 m. Vilniaus universitete.Kas yra kas Lietuvoje 95/96. – Kaunas: Neolitas, 1995. – 357 psl.

1961–1991 m. Vilniaus universiteto dėstytojas, 1971 m. docentas. 1969–1970 m. stažavo Ročesterio universitete (JAV). Nuo 1972 m. dirbo Puslaidininkių fizikos institute, nuo 1974 m. Kietojo kūno plazmos laboratorijos vadovas. 1981 m. fizikos ir matematikos mokslų daktaras.http://www.mokslas.mii.lt/mokslas/SRITYS/duom00.php?pav=M&sritis=F  1991–1995 m. Vytauto Didžiojo universiteto dėstytojas, Fizikos katedros profesorius. 1995–2007 m. Puslaidininkių fizikos instituto Fliuktuacinių reiškinių laboratorijos vadovas, nuo 2007 m. šios laboratorijos darbuotojas.Arvydui Matulioniui – 75 metai, 2015-04-09

Palaidotas Karveliškių kapinėse.https://www.ftmc.lt/news/2141/68/In-Memoriam-Arvydas-Matulionis-1940-2025

 Mokslinė veikla 
Mokslinių tyrimų sritys: nepusiausvirųjų vyksmų, fliuktuacinių reiškinių teorija, puslaidininkių kinetika stipriuose elektros laukuose, karštųjų elektronų reiškinių puslaidininkiuose modeliavimas.

Parašė daugiau kaip 200 mokslinių straipsnių. ES ir JAV programų ir projektų mokslinių grupių vadovas. 6 išradimų, 4 monografijų autorius.

 Bibliografija 
 Многодолинные полупроводники (su kitais). – Vilnius: Mokslas, 1978. – 200 p.: brėž.
 Puslaidininkiniai keitikliai (su kitais), 1980 m., rusų k.
 Диффузия горячих электронов (su kitais). – Vilnius: Mokslas, 1981. – 210 p.: brėž.
 Microwave noise in semiconductor devices / Hans Ludwig Hartnagel, Ramūnas Katilius, Arvydas Matulionis. – New York: J. Wiley, 2001. – 293 p.: iliustr.

 Įvertinimas 
 1983 m. LSSR valstybinė premija, su Vincentu Dieniu ir Algirdu Matuliu
 1995 m. Lietuvos mokslo premija, su Vytautu Bareikiu ir Ramūnu Katiliumi

 Šaltiniai 

Kategorija:LTSR valstybinės premijos laureatai
Kategorija:Lietuvos mokslo premijos laureatai
Kategorija:Lietuvos fizikai
Kategorija:Lietuvos dėstytojai